Mažeikių Henriko Nagio viešoji biblioteka

Mažeikių Henriko Nagio viešoji biblioteka – pagrindinė biblioteka Mažeikių rajono savivaldybėje. Pavadinta iš Mažeikių kilusio išeivijos poeto ir literato Henriko Nagio (1920–1996) garbei.

 Istorija 

1922 m. spalio 1 d. atidarytas Centrinio valstybės knygyno Mažeikių skyrius.Mažeikių biblioteka. 2018-04-07, Lsvba.lt (tikrinta 2022-03-06). Knygyno pagrindą sudarė didžioji Brokhauzo enciklopedija, kuri bibliotekoje išliko iki šių dienų. II pasaulinio karo metais bibliotekos fondai buvo kilnojami iš vienų patalpų į kitas, daug knygų dingo. 1943 m. duomenimis, bibliotekoje buvo 8855 tomų, knygų svetimomis kalbomis – 1526, 863 skaitytojai, per mėnesį išduota 1629 tomų.

1950 m. biblioteka tapo rajonine, 1975 m. persikėlė į naują trijų aukštų pastatą, kuriame yra iki šiol. 1976 m. perėjus į centralizuotą sistemą, rajoninė biblioteka tapo Centrine biblioteka su 21 kaimo ir 2 miesto filialais. 1985 m. įkurtas trečiasis miesto filialas. 1995 m. biblioteka pavadinta Mažeikių rajono savivaldybės viešąja biblioteka. 2014 m. kovą pradėta bibliotekos pastato rekonstrukcija, kol 2016 m. vasario 15 d. ji vėl atidaryta.Istorija. Mrvb.lt (tikrinta 2022-02-22). 2023 m. biblioteka pervadinta Henriko Nagio garbei.

 Padaliniai 

2022 m. gegužę bibliotekoje buvo 24 padaliniai:Filialai. Mrvb.lt (tikrinta 2022-05-03).

|-
| || Auksodės filialas || Aušros g. 8, Auksūdys || Laižuvos seniūnija || Įkurta 1956 m. Iki bibliotekos įkūrimo veikė klubas-skaitykla, įkurtas apie 1946 m. Radavičiaus name. Vėliau keitė vietą 8 kartus, kol 1991 m. įsikūrė lopšelio-darželio „Pumpurėlis“ patalpose.
|-
| || Balėnų filialas || Mokyklos g. 1, Balėnos || Tirkšlių seniūnija || Įkurta 1967 m. Gintausko sodyboje, vėliau keitė savo vietą. Dabar veikia buvusioje Balėnų mokykloje.
|-
| || Bugenių filialas || B. Kauno-Kaunackio g. 18, Bugeniai || Mažeikių apylinkės seniūnija || Įkurta 1954 m. vietoje klubo-skaityklos, apie 1963 m. įsikūrė kolūkio „Už taiką“ raštinės II aukšte.
|-
| || Buknaičių filialas || Mokyklos g. 1, Buknaičiai || Reivyčių seniūnija || XX a. tarpukariu įkurtas laisvamanių knygynėlis, vėliau ir klubas-skaitykla. 1952 m. įkurta biblioteka. 1998 m. perkelta į kitas patalpas, 2011 m. įsikūrė buvusios Buknaičių mokyklos pastate, kuriame veikia ir kultūros namai.
|-
| || Kapėnų filialas || Rupūžkalnio g. 8, Kapėnai || Viekšnių seniūnija || Įkurta 1977 m., perkėlus biblioteką iš Tučių į Kapėnų mokyklą. 1985 m. perkelta į Tučių tarybinio ūkio mechaninių dirbtuvių pastatą, 1991 m. vėl atkelta į mokyklos pastatą ir sujungta su mokyklos biblioteka.
|-
| || Krakių filialas || Pauliankos g. 46, Krakiai || Mažeikių apylinkės seniūnija || Įkurta 1951 m., iki tol nuo 1947 m. veikė klubas-skaitykla. 1991 m. persikėlė į Krakių mokyklos pastatą, kur veikia iki šiol.
|-
| || Laižuvos filialas || S. Dariaus ir S. Girėno g. 19, Laižuva || Laižuvos seniūnija || Įkurta 1937 m. žydo namuose kaip klubas-skaitykla, taip pat įkurta latvių biblioteka. 1951 m. klubas-skaitykla tapo biblioteka. Ne kartą keitusi patalpas, 1972 m. įsikūrė Laižuvos apylinkės patalpose, dabar – seniūnijos pastate.
|-
| || Leckavos filialas || Leckavos g. 20, Leckava || Reivyčių seniūnija || Įkurta 1949 m., iki tol nuo 1941 m. veikė klubas-skaitykla. Kurį laiką buvusi gyventojų namuose, XX a. pabaigoje perkelta į mokyklos pastatą.
|-
| || Naftininkų filialas || Naftininkų g. 11, Mažeikiai || Mažeikių seniūnija || Įkurta 1985 m. kaip biblioteka-filialas Nr. 3 adresu Naftininkų g. 18. 1991 m. perkelta į Naftos perdirbimo gamyklos Kultūros rūmus. Vėliau ji įsikūrė Mažeikių kultūros centre, 1999 m. skyrius pervadintas Naftininkų vardu (pagal gatvę, kurioje įsikūręs).
|-
| || Palnosų filialas || Žemaitės g. 6, Palnosai || Viekšnių seniūnija || Atidaryta 1967 m. Ne kartą keitusi patalpas, 1993 m. įsikūrė Palnosų mokyklos ir kultūros namų triaukštį pastatą.
|-
| || Pikelių filialas || Kaubrių g. 6, Pikeliai || Židikų seniūnija || 1949 m. mokyklos pastate atidaryta biblioteka, nors 1946–1957 m. taip pat veikė klubas-skaitykla. Vėliau biblioteka persikėlė į kultūros namus, 1992 m. – į vaikų darželį, 2010 m. – į Pikelių pagrindinės mokyklos pastatą.
|-
| || Plinkšių filialas || K. Pliaterio g. 26-7, Plinkšės || Šerkšnėnų seniūnija || Įkurta 1978 m. sujungus Ketūnų ir Rubikų bibliotekas. Pirmos patalpos – Plinkšių dvaras, kuriame veikė žemės ūkio technikumas. 1989 m. pradėjus dvaro remontą perkelta į Naftos perdirbimo įmonės sanatorijos-profilaktoriumo patalpas. XX a. 10-ajame dešimtmetyje vėl perkelta – šįkart įsikūrė kaimo centre, daugiabučio namo II aukšte.
|-
| || Purvėnų filialas || Saulės g. 22, Purvėnai || Mažeikių apylinkės seniūnija || 1946 m. įkurtas klubas-skaitykla, o 1961 m. – biblioteka, darbą pradėjusi privačiame name. 1967 m. persikėlė į „Tarybinės vienybės“ kolūkio kontoros pastatą, 1977 m. – į naują pastatą, 1991 m. – į Purvėnų pradinės mokyklos (buvusio darželio) patalpas, 1993 m. – į Kirovo kolūkio pirtį, kur veikia iki dabar.
|-
| || Reivyčių filialas || Laisvės g. 216s, Mažeikiai || Mažeikių seniūnija || Įkurta 1982 m. kaip filialas Nr. 2, veikęs Draugystės g. 22, vėliau perkeltas į elektrotechnikos gamyklos išnuomotą mūrinį namą Reivyčiuose, Energetikų g. 13. 1996 m. dėl netinkamų patalpų filialas perkeltas į buvusias AB „Mažeikių elektrotechnika“ administracijos patalpas Laisvės g. 216. 1999 m. filialas pagal įsikūrimo vietą pavadintas Reivyčių vardu. 2011 m. persikėlė į dabartines patalpas Laisvės g. 216s.
|-
| || Renavo filialas || Vadagių g. 36, Vadagiai || Sedos seniūnija || 1940 m. Renavo klebonijoje įkurtas klubas-skaitykla, 1941 m. uždarytas, 1947 m. atkurtas, 1950 m. reformuotas į biblioteką, kurį įsikūrė Renavo dvare. 2011 m. biblioteka perkelta į naują vietą.
|-
| || Sedos miesto filialas || Vytauto g. 14, Seda || Sedos seniūnija || Įkurta kaip valstybinė biblioteka 1937 m. – iki tol nuo 1925 m. veikė kaip privati biblioteka. 1961 m. perkelta į naujas patalpas, 1993 m. – į patalpas vaikų darželio pastate, 1998 m. – į erdvesnes patalpas miesto centre. 1999 m. prijungtas Kalnijų filialas.
|-
| 100px || Šerkšnėnų filialas || Vyšnių g. 4, Šerkšnėnai || Šerkšnėnų seniūnija || Įkurta 1947 m. kaip klubas-skaitykla, 1956 m. tapęs biblioteka. Veikė nuosavame name, 1960 m. perkelta į dabartinį kultūros centrą, 1963 m. – į Pašerkšnės dvarą (pavadinta Pašerkšnės biblioteka), 1965 m. – į kolūkio kontoros pastatą, 1972 m. – į naujai atidarytą Šerkšnėnų apylinkės pastatą ir vėl pavadinta Šerkšnėnų biblioteka. Dabar veikia Šerkšnėnų mokyklos pastate.
|-
| || Tirkšlių filialas || J. Janonio g. 7, Tirkšliai || Tirkšlių seniūnija || Įkurta 1937 m. privačiame S. Virkučio name, kur buvo ir ryšių skyrius ir valsčiaus būstinė. Pokariu įkurtas klubas-skaitykla. 1959 m. perkelta į kitas patalpas, 2017 m. veikė S. Dariaus ir S. Girėno g. 13, dabar veikia kultūros centro pastate.
|-
| || Ukrinų filialas || Taikos g. 6, Ukrinai || Židikų seniūnija || 1946 m. įkurtas Ukrinų klubas-skaitykla. 1955 m. įkurta biblioteka buvusios klebonijos pastate, vėliau buvo įsikūrusi kolūkio name, kuris nugriautas ir jo vietoje pastatyti kultūros namai. 1966 m. perkelta į geresnes patalpas – buvusią Ukrinų pradinę mokyklą, 1985 m. – į kolūkio raštinės patalpas (buvęs Ramanausko dvaras), 1987 m. – į buvusią parduotuvę, 1996 m. – į buvusį vaikų darželį. Dabar veikia kultūros centro pastate.
|-
| || Urvikių filialas || Saulės g. 3, Urvikiai || Reivyčių seniūnija || 1949 m. įsteigtas klubas-skaitykla, 1957 m. – biblioteka. 1986 m. perkelta į naują namą, 1993 m. – į kultūros namus.
|-
| || Užlieknės filialas || Ąžuolų g. 2, Užlieknė || Tirkšlių seniūnija || Įsteigta 1953 m. perkėlus klubą-skaityklą iš Medžialenkės, kuri buvo įkurta 1945 m. Iš pradžių veikė nuosavuose namuose, 1978 m. perkelta į buvusios klebonijos pastatą, 1985 m. – į kolūkio dirbtuvių salę, 1987 m. – į buvusios kolūkio raštinės namo II aukštą, paskui vėl į kleboniją, 1991 m. – į buvusios darželio patalpas, kur veikia iki šiol. 
|-
| || Viekšnių miesto filialas || Bažnyčios g. 6, Viekšniai || Viekšnių seniūnija || Įkurta 1922 m., reformuota 1935 m. kaip valstybinė valsčiaus biblioteka adresu Vytauto g. 12. 2009 m. biblioteka persikėlė į ką tik restauruotus Biržiškų namus Bažnyčios g. 6, kur buvo atidaryta jiems skirta ekspozicija.
|-
| || Žemalės filialas || D. Poškos g. 54, Žemalė || Šerkšnėnų seniūnija || Įkurta 1949 m. kaio klubas-skaitykla špitolėje, kur buvo ir ryšių skyrius. Ne kartą perkelta, 1986 m. įsikūrė buvusios Žemalės mokyklos pastate.
|-
| 100px || Židikų filialas || M. Pečkauskaitės g. 28, Židikai || Židikų seniūnija || Įkurta 1939 m. mūriniame name miestelio pakraštyje. 1992 m. veikė Židikų apylinkės pastate, 1994 m. perkelta į kultūros namus, dabar veikia kultūros centro pastate.
|}

Uždaryti filialai:

|-
| || Kalnijų biblioteka || Kalnijos || Sedos seniūnija || Veikė XX a., 1999 m. prijungta prie Sedos bibliotekos.
|-
| || Ketūnų biblioteka || Ketūnai || Šerkšnėnų seniūnija || Įkurta 1958 m., bet 1978 m. prijungta prie naujos Plinkšių bibliotekos.
|-
| || Pakalupio biblioteka || Pakalupis || Viekšnių seniūnija || XX a. pokariu veikė klubas-skaitykla, 1988 m. atkelta biblioteka iš Rekečių.
|-
| || Pievėnų biblioteka || Pievėnai || Tirkšlių seniūnija || Įkurta 1947 m., uždaryta 1976 m.
|-
| || Rekečių biblioteka || Rekečiai || Viekšnių seniūnija || Įkurta 1955, perkelta į Pakalupį 1988 m.
|-
| || Rubikų biblioteka || Rubikai || Šerkšnėnų seniūnija || Įkurta 1952 m., bet 1978 m. prijungta prie naujos Plinkšių bibliotekos.
|-
| || Ventos biblioteka || Ventos g. 8a, Mažeikiai || Mažeikių seniūnija || Uždaryta po 2017 m.
|}

 Šaltiniai 

 Nuorodos 


Biblio
Biblio
Kategorija:Lietuvos savivaldybių bibliotekos